2. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 1036 της 12/12 Οκτ. 1953 (ΦΕΚ  Α΄ 282) Περί κυρώσεως της μεταξύ Ελλάδος και Ηνωμένων Πολιτειών της Αμερικής συμφωνίας «περί στρατιωτικών ευκολιών». Κατόπιν εισηγήσεως του επί της Εθνικής Αμύνης Υπουργού, αποφασίζει: Κυροί την υπογραφείσαν σήμερον υπό του επί των Εξωτερικών Υπουργού της Ελλάδος και του Πρεσβευτού των Ηνωμένων Πολιτειών της Αμερικής συμφωνίαν, μεταξύ του Βασιλείου της Ελλάδος και των Ηνωμένων Πολιτειών της Αμερικής «περί στρατιωτικών ευκολιών», έχουσαν ως ακολούθως: «ΒΑΣΙΛΕΙΟΝ ΤΗΣ ΕΛΛΑΔΟΣ Β.ΥΠΟΥΡΓΕΙΟΝ ΤΩΝ ΕΞΩΤΕΡΙΚΩΝ ΣΥΜΦΩΝΙΑ ΜΕΤΑΞΎ ΤΟΥ ΒΑΣΙΛΕΙΟΥ ΤΗΣ ΕΛΛΑΔΟΣ  ΚΑΙ ΤΩΝ ΗΝΩΜΕΝΩΝ ΠΟΛΙΤΕΙΩΝ  ΤΗΣ ΑΜΕΡΙΚΗΣ Περί στρατιωτικών ευκολιών Το Βασίλειον της Ελλάδος και αι Ηνωμέναι Πολιτείαι της Αμερικής, μέλη της Βορειοατλαντικής Συνθήκης της υπογραφείσης εν Ουασιγκτώνι την 4ην Απρ. 1949, έχοντα υπ’ όψιν τας εκ της Συνθήκης ταύτης απορρεούσας ευθύνας των σχετικώς με την ασφάλειαν και άμυναν της περιοχής της Βορειοατλαντικής Συνθήκης και το άρθρ. 3 της Συνθήκης ταύτης περί αναπτύξεως της συλλογικής αυτής ικανότητος όπως αμυνθούν εναντίον ενόπλου επιθέσεως, συνήψαν την ακόλουθον Συμφωνίαν. ΄Αρθρ.Ι.-1.Δια του παρόντος η Ελληνική Κυβέρνησις, υπό τας προϋποθέσεις και τους όρους τους καθοριζομένους εν τη παρούση Συμφωνία, ως και επί τη βάσει των τεχνικών συνεννοήσεων μεταξύ των αρμοδίων Αρχών των δύο Κυβερνήσεων, εξουσιοδοτεί την Κυβέρνησιν των Ηνωμένων Πολιτειών της Αμερικής να χρησιμοποιή οδούς, σιδηροδρομικάς γραμμάς και χώρους και να κατασκευάζη, αναπτύσση, χρησιμοποιή και θέτη εν λειτουργία στρατιωτικά και βοηθητικά έργα εν Ελλάδι, οία αι αρμόδιαι Αρχαί των δύο Κυβερνήσεων ήθελον θεωρήσει κατά καιρούς ως αναγκαία, δια την εφαρμογήν ή την προαγωγήν εγκεκριμένων σχεδίων του ΝΑΤΟ. Η κατασκευή, ανάπτυξις, χρησιμοποίησις και θέσις εν λειτουργία τοιούτων έργων θα είναι σύμφωνος προς συστάσεις, τύπους και οδηγίας της Οργανώσεως της Βορειοατλαντικής Συνθήκης (ΝΑΤΟ), όπου αύται είναι εφαρμόσιμοι. 2.Χάριν του σκοπού της παρούσης Συμφωνίας και συμφώνως προς τας μεταξύ των αρμοδίων Αρχών των δύο Κυβερνήσεων διεξαχθησομένας τεχνικάς συνεννοήσεις η Κυβέρνησις των Ηνωμένων Πολιτειών της Αμερικής δύναται να φέρη, εγκαθιστά και στεγάζη εν Ελλάδι προσωπικόν των Ηνωμένων Πολιτειών. Αι ένοπλοι δυνάμεις των Ηνωμένων Πολιτειών και το υπό τον έλεγχόν των υλικόν δύνανται να εισέρχωνται, εξέρχωνται, κυκλοφορούν, υπερίπτανται ελευθέρως εν Ελλάδι και εις τα χωρικά της ύδατα, υπό την επιφύλαξιν οιασδήποτε τεχνικής συνεννοήσεως εις ην ήθελον προέλθη αι αρμόδιαι Αρχαί των δύο Κυβερνήσεων. Αι ενέργειαι αύται απαλλάσσονται οιωνδήποτε τελών, δικαιωμάτων και φόρων. 3.Αι καθορισθησόμεναι δια τας Ενόπλους Δυνάμεις των Ηνωμένων Πολιτειών προτεραιότητες, επίπεδα καταναλώσεως και τιμολόγια δια υπηρεσίας ως ηλεκτρικόν ρεύμα, αποχετεύσεις, υδρεύσεις, μέσα επικοινωνιών, μεταφοραί προσωπικού και υλικού δια σιδηροδρόμων δεν θα είναι ολιγώτερον ευνοϊκαί των ισχυουσών δια τας Ελληνικάς Ενόπλους Δυνάμεις. Σελ. 853 Στρατιωτική Βοήθεια Η.Π.Α. 36.Κ.β.1-2 ΄Αρθρ.ΙΙ.-1.Μηχανήματα, υλικά και εφόδια τα οποία θέλουν εισαχθή υπό ή δια λογαριασμόν της Κυβερνήσεως των Ηνωμένων Πολιτειών της Αμερικής, έχοντα σχέσιν με την κατασκευήν, ανάπτυξιν, λειτουργίαν ή συντήρησιν των συμφωνηθεισών εγκαταστάσεων και έργων, ως και τον υπό των αρμοδίων Αρχών εφοδιασμόν των Ενόπλων Δυνάμεων των Ηνωμένων Πολιτειών, των πολιτικών αυτών υπαλλήλων και των μελών των οικογενειών των, θα είναι απηλλαγμένα τελών, φόρων,τελωνειακών περιορισμών και ελέγχων. 2.Πάσαι αι κινηταί εγκαταστάσεις αι συναρμολογηθησόμεναι ή κατασκευασθησόμεναι υπό ή δια λογαριασμόν της Κυβερνήσεως των Ηνωμένων Πολιτειών της Αμερικής, δαπάναις ταύτης, ως επίσης άπαντα τα μηχανήματα, υλικά και εφόδια τα εισαχθησόμενα εις Ελλάδα ή αγορασθησόμενα εν Ελλάδι υπό ή δια λογαριασμόν της Κυβερνήσεως των Ηνωμένων Πολιτειών της Αμερικής και σχετικά με την κατασκευήν, ανάπτυξιν, λειτουργίαν και συντήρησιν συμπεφωνημένων εγκαταστάσεων και έργων θα παραμείνουν ιδιοκτησία της Κυβερνήσεως των Ηνωμένων Πολιτειών της Αμερικής και θα δύνανται να εξαχθούν εξ Ελλάδος. Ουδεμία όμως τοιαύτη εξαγωγή ή διάθεσις θέλει γίνει, ήτις θα παραβλάψη την εκπλήρωσιν της αποστολής του ΝΑΤΟ. 3.Αι Ηνωμέναι Πολιτείαι της Αμερικής θα αποζημιωθούν από την Ελληνικήν Κυβέρνησιν δια την υπολειπομένην αξίαν, εφ’ όσον υπάρξη των δαπάναις των Ηνωμένων Πολιτειών της Αμερικής, βάσει της παρούσης Συμφωνίας, αγορασθέντων, αναπτυχθέντων και κατασκευασθέντων έργων, τα οποία δεν εξήχθησαν ή άλλως διετέθησαν συμφώνως με την παρ. 2 του παρόντος άρθρου, συμπεριλαμβανομένων και των από κοινού με αμερικανικά και ελληνικά κεφάλαια αναπτυχθέντων ή κατασκευασθέντων έργων, όταν ταύτα ή μέρος αυτών δεν θα είναι πλέον αναγκαία εις τας Ενόπλους Δυνάμεις των Ηνωμένων Πολιτειών της Αμερικής. Το ποσόν και ο τρόπος αποζημιώσεως θα καθορίζεται δια συμφωνιών συνομολογουμένων μεταξύ των αρμοδίων Αρχών των Συμβαλλομένων Μερών. Αι διαπραγματεύσεις αι σχετικαί με την μέθοδον καθορισμού της υπολειπομένης αξίας των έργων τούτων δεν θα δύνανται να παραβλάψουν τας εντός των πλαισίων του ΝΑΤΟ συμφωνίας. Σελ. 854 Αρθρ.ΙΙΙ.–1.Δια την εφαρμογήν της παρούσης Συμφωνίας, αι διατάξεις του άρθρ. 1, παρ. 3α και 3β του Ν.Δ. 694/7.5.48 και το Υπόμνημα Συμφωνίας μεταξύ των Κυβερνήσεων Ελλάδος και Ηνωμένων Πολιτειών της Αμερικής της 4ης Φεβρ. 1953, θα εφαρμοσθούν υπό τους αμοιβαίως καθορισθησομένους όρους. Η παρ. 1 καταγήθηκε δια του άρθρ. 1 της δια του. Ν. Δ. 3715/1957 συμφωνίας, κατωτ. σελ. 857, εάν και καθόσον εφορά εις το Υπόμνημα Συμφωνίας της 4ης Φεβρ. 1953, όπερ θα εξακολουθήση ισχύον. 2.Αι εν Ελλάδι, βάσει της παρούσης Συμφωνίας, ευρισκόμεναι ΄Ενοπλοι Δυνάμεις των Ηνωμένων Πολιτειών της Αμερικής δύνανται επίσης να εγκαθιστούν και να εξακολουθούν να θέτουν εν λειτουργία και να χρησιμοποιούν στρατιωτικά ταχυδρομεία των Ηνωμένων Πολιτειών. ΄Αρθρ.IV.-Η παρούσα Συμφωνία τίθεται εν ισχύϊ από της ημέρας της υπογραφής αυτής και θέλει παραμείνη εν ισχύϊ καθ’ όλην την διάρκειαν της ισχύος της Βορειοατλαντικής Συνθήκης. Εγένετο εν Αθήναις εις διπλούν, εις την ελληνικήν και την αγγλικήν γλώσσαν, αμφοτέρων των κειμένων όντων εξ ίσου αυθεντικών, την 12ην ημέραν του μηνός Οκτωβρίου του έτους 1953. (΄Επονται υπογραφαί) Εκδόσαν προς τούτο την υπ’ αριθ. 1036 πράξιν του δημοσιευθησομένην εις την Εφημερίδα της Κυβερνήσεως και κυρωθησομένην δια Νόμου. 36.Κ.β.1-2 Στρατιωτική Βοήθεια Η.Π.Α. 